**De pe ochi ți se ridică...**

*Mihai Eminescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De pe ochi ți se ridică

Languroasa lunga geană...

Îl întreb: ce vrea să-mi zică

E o tainică dojană?

Te desfaci de-a mele brațe,

Mai nu vrei și nu mă lași,

Și îmi râzi cu-ntreaga față,

Dulce înger drăgălaș!

Și puind mâna la gură

Sfătuțiești și ameninți

Și-mi faci lungă învățătură

Cumcă nu suntem cuminți.

Iară brațul meu cuprinde

Acel alb și blând grumaz...

”Mâini voi fi cum vei pretinde,

Dar cum sunt mă lasă azi”

Astfel luot cu-a ta mustrare

De atâtea săptămâni

Și mereu a mea-ndreptare

O amân de azi pe mâni

[1881]